ઉત્તર પ્રદેશના આંવલા મતવિસ્તારના એક મતદાન કેન્દ્રમાં એક પુરુષ મતદારે ગઈ કાલે જાતે અગ્નિસ્નાન કરીને આત્મહત્યા કરી હતી. ૨૫ વર્ષની વયના મૃતક હરિ સિંહે નશો કર્યો હતો અને દેવચારાની રામભરોસે લાલ ઇન્ટર કૉલેજના પોલિંગ-સેન્ટરમાં અગ્નિસ્નાન કર્યું હતું. તેને તત્કાળ હૉસ્પિટલમાં ખસેડવામાં આવ્યો હતો જ્યાં તેને મૃત જાહેર કરવામાં આવ્યો હતો. હરિ સિંહ પાસે મતદાર ઓળખપત્ર હતું, પરંતુ મતદારયાદીમાં તેનું નામ નહોતું. સ્થાનિક અધિકારીઓએ તેને મતદાન કરતાં રોક્યો હતો એટલે તેણે આત્મહત્યા કરી હોવાનું માનવામાં આવે છે.